**Dezvoltarea capacității de receptare a textului cu metodele gândirii critice în clasele primare (cl. I.)**

**A szövegértési képesség fejlesztése a kritikai gondolkodás módszereivel az elemi osztályokban**

TANÍTÓ,

Ilyés (Molnár G) Márta

A szövegértési képesség

Az új tantervek a nyelv új szemléletű tanítását, tanulását kívánják megvalósítani, az anyanyelv kompetenciaalapú oktatását helyezik előtérbe. Az anyanyelvi kompetencia fogalma az adott szituációnak megfelelő nyelvhasználati képességet jelenti. A kompetenciákat megalapozó alapkészségek, képességek fejlődése azonban többéves folyamat. Az előkészítő osztály tanterve a magyar nyelv tanítása során a beszédértésre és a beszéd fejlesztésére teszi a hangsúlyt, a szóbeli kommunikáció áll a fejlesztés központjában. Ez első, illetve második osztályban is folytatódik, az olvasás és írás jelrendszerének elsajátítása mellett, viszont a gyakorlat azt mutatja, hogy az olvasástanulás elkezdésével inkább az írott szövegre esik a hangsúly. Pedig az életkornak megfelelő beszédészlelés és beszédértés biztosítja a gyermek számára, hogy nehézségek nélkül tanuljon meg olvasni, írni.

Az elhangzó beszéd folyamata három nagy területre osztható: *hallás, beszédészlelés* valamint *beszédmegértés.* A beszédmegértéshez tartozik az asszociációs szint vagy az értelmezés szintje. A beszédmegértés két szakasza: a nyelvi hangjelenség észlelése valamint a nyelvi kód rendszerének megfelelő hangjelenségek megértése biztosítja a beszédjelenség megértését (Gósy, 2006).

„A beszédészlelés az a készség, amelyik lehetővé teszi a gyermek számára, hogy beszédhangokat, beszédhangok kapcsolódásait, hosszabb hangsorokat felismerjen, és képes legyen az elhangzásnak megfelelő sorrendben megismételni” (Gósy, 1989).

„A beszédmegértés az elhangzó (tehát mások által kiejtett) szavak, szókapcsolatok, mondatok, mondatsorok jelentésének, tartalmának megértése.” (Gósy, 1994) A megértésben három folyamatot különíthetünk el: *szóértés, mondatértés, szövegértés*.

Szóbeli szövegértési képesség fejlesztését célzó terv

**Fejlesztési cél**: az első osztályos tanulók hallott szövegértési képességeinek fejlesztése a kritikai gondolkodás módszereivel.

**A fejlesztés tervezett ideje**: 8 hónap

**Fejlesztés gyakorisága**: Heti egy alkalom

**Teljes fejlesztési foglalkozások száma**: 27 alkalom

**Osztály:** I.

**Fejlesztés időtartama:** egy alkalom 50 perc.

**A fejlesztési terv struktúrája:**

- négy nagyobb részt foglal magába, négy szinten zajlik a beavatkozás

**1. Hangok szintje**: - beszédhanghallás fejlesztése

- hangdifferenciálás

-hangfelismerés

- hangkeresés

- hangokból szóalkotás

**2. Szavak szintje:**

- beszédészlelés, beszédértés fejlesztése

- szókincs fejlesztése

**3. Mondatok szintje:**

- beszédmegértés fejlesztése

- ok-okozati összefüggések

- kötőszavak pótlása

- mondatbefejezések

**4. Szöveg szintje:**

**-** beszédmegértés fejlesztése

- rajz és szöveg kapcsolata

- kérdezés gyakorlása

- alapgondolat kiemelése

- következtetések levonása

**A fejlesztési program felépítése:**

|  |  |  |  |
| --- | --- | --- | --- |
| **Időszak** | **Sajátos kompetenciák:** | **Műveletesített követelmények:** | **Tartalmak, módszerek** |
| Október  3 hét | 1.1. Fonológiai jelenségek felismerése  1.2. Szintaktikai és szemantikai jelenségek felismerése változatos témájú szóbeli szövegekben  1.3. Aktív befogadóként való részvétel életszerű kommunikációs helyzetekben  2.1.Fonológiai jelenségek tudatos alkalmazása | A tanulók legyenek képesek:   * felismerni a külső világ zajait * felismerni adott mássalhangzókat, magánhangzókat szavak elején, közepén, végén * szavakat gyűjteni, melyek tartalmaznak egy adott hangot * adott hanggal kezdődő szavakat gyűjteni * hangszer hangjának felismerésére * hosszú, rövid hangok érzékelésére * hangok hosszúságának lejegyzésére vonalak segítségével * szavak hangokra bontására * hangokra bontott szavak felismerésére | *Hangok szintje-----Hallásfejlesztő gyakorlatok*   * 1. környezet hangjainak felismerése, megnevezése * 2. állatok hangjainak felismerése, megnevezése * 3. „Koppants, ha hallod...”(a cica, a motor, stb hangját) * 4. Szógyűjtés adott hangokra * 5.” *Hangos dobozok”-* képek szelektív gyűjtése adott hangoknak megfelelő dobozokba * 6. „ *Számolj és zenélj!”*hangszer megszólaltatása dobókockán szereplő pöttyök szerint, illetve hangszer felismerése, megszólaltása, számolása * 7. *„Kígyósor”* sz hangot tartalmazó szavak gyűjtése * 8. „*Vásár*”adott hangot tartalmazó tárgyak „vásárlása” játékhalmazból * 9. „*Puttonyos anyóka, apóka*”- képek gyűjtése szelektíven anyóka vagy apóka zsákjába, adott hangoknak megfelelően * 10. „*Jelzőlámpa”-*hosszú, rövid sípszó szerint óriás, illetve törpelépés * 11. „*Robot nyelv”* szavak hangokra bontása, hangokra bontott szavak felismerése * 12. *Szókígyó:* amilyen hanggal végződik, olyannal kezdődik a következő szó a szókígyóban |
| November  4 hét | * 1. **Fonológiai jelenségek felismerése**   **1.2. Szintaktikai és szemantikai jelenségek felismerése változatos témájú szóbeli szövegekben**  **2.1.Fonológiai jelenségek tudatos alkalmazása** | A tanulók legyenek képesek:  - szavak felismerésére, visszamondására súgás, artikulálás alapján  - irányok betartására, utasítások helyes elvégzésére  - szólánc megismétlésére, toldására  - értelmetlen hangsorok visszamondására  - értelmetlennek tűnő szavak visszamondására  - hibásan ejtett szavak észlelésére  - szavak gyűjtésére megadott szempont szerint, fürtábra készítésére képek és a tanító segítségével: (azonos témakörbe tartozó, szótagszám szerint, azonos főfogalom alá tartozó, szófajok szerint stb)  - pantomim játékban részt venni  -adott szavak körülírására, kitalálására  - ötletbörze során gyűjtött szavakból ötsoros vers alkotására, megtanulására | * *Szavak szintje – szóértést fejlesztő gyakorlatok* * „*Szó-súgó”:* szóismétlés súgás alapján: nevek, állatok stb * „*Babzsákos szósúgó*”: Tedd a babzsákot...! (irányok) * *„Állatkereső*”-Melyik állatra gondolok?-szavak súgása, majd artikulálása * *„Szólánc mozgással”:* minden előző szó megismétlése, majd egy hozzáadása, pl bevonulás 6-osával * *„UFO-nyelv”:* értelmetlen hangsorok visszamondása: tabun, okomon stb * „*Halandzsa-sor*”értelmetlennek tűnő szósorok utánmondása: fotogén, empirikus, autogén, humán, desztilált, stb * *Hibafelismerés*: hibásan ejtett szavak észlelése, felismerése * *Robot-nyelv*: hangokra bontott szavak felismerése, szavak hangokra bontása * *Szógyűjtés:* a.)megadott szótag szerint: pl: sza- , ka-, me-, le-, ba-, bá-, fa- * b.) megadott szótagszám szerint * c.) adott témakör szerint: ősz, állatok, iskola, vásárlás, család, főzés, játék--ötletbörze * d.) azonos főfogalom alá tartozó szavak: gyümölcsök, zöldségek, háziállatok, tanszerek, bútorok, virágok, járművek, rokonság- fürtábra * e.) szófajok szerint: (nem nevezzük meg) tulajdonságot jelölő, cselekvést jelölő, élőlényeket jelölő * Pantomim * Barchoba * ötsoros |
| December  3 hét | **2.2. Szintaktikai és szemantikai jelenségek alkalmazása rövid szóbeli szövegekben** | A tanulók legyenek képesek:  - a tanító, majd a társak által megkezdett mondatok helyes befejezésére  - „hogy, mert, ezért, de, és” kötőszavaknak megfelelő helyes mondatbefejezésre  - ok-okozati összefüggések megállapítására  - helyes kötőszavak használatára adott mondatok esetében  - adott kijelentések értelmezésére megadott mondatok segítségével | * Mondatok szintje * Asszociációs játék: „A ....ról nekem a .... jut eszembe.” * *Félmondatos játék:* A tanító, majd a társak által megkezdett mondatok folytatása. * *Többféle folytatás:* kötőszavaknak megfelelő mondatfolytatás:   „Szeretek labdával játszani, mert../de.../és..../  - *Ok-okozati összefüggések*  *- Kötőszó pótlása*  *- Kakukktojás* (melyik mondat nem ugyanazt jelenti?)  *-Képes beszéd* |
| Január  4 hét | **2.2. Szintaktikai és szemantikai jelenségek alkalmazása rövid szóbeli szövegekben** | A tanulók legyenek képesek:  - rövid szöveg meghallgatása után a szöveggel kapcsolatos állítások igazságértékének megállapítására  - meghallgatott vershez illusztráció készítésére  - megkeresni azt a részletet a képen, amelyik nem illik a hallott történethez  - a mese hiányos mondatainak kiegészítésére  - képek helyes sorrendjének megállapítására felolvasott mese alapján  - hallgatott ismeretterjesztő szöveg mondatainak megfelelő kártyák felemelésére | **Szöveg szintje: -rajz és szöveg kapcsolata**  *- Igaz vagy hamis?*  *- Rajzolás szöveg alapján:* Kányádi Sándor: Margaréta, Nemes Nagy Ágnes: A csiga  *- Kép szöveg összehasonlítása:* Iskolai történet  *- Szövegkiegészítés szavakkal:* A nyúl meg az árnyéka- mese  *- Összekevert sorrend (képek)*  *- INSERT (kártyák)✓tudtam,+új információ, ?kérdésem van, nem értettem Az elefánt, A zsiráf-*ismeretterjesztő szöveg  *Kockázás* |
| Február  3 hét | **1.3. Aktív befogadóként való részvétel életszerű kommunikációs helyzetekben**  **2.2. Szintaktikai és szemantikai jelenségek alkalmazása rövid szóbeli szövegekben** | A tanulók legyenek képesek:  - két összefüggő mondatból egyet alkotni  - egy bővített mondatot több különálló mondattá fogalmazni  - a „nyuszi, róka, fájós fog, pecsenye” szavakból történetet alkotni, illetve megjósolni hogyan fognak kapcsolódni a meséhez  - hallott mese eseményképei helyes sorrendjének megállapítására csoportmunka során | * Szöveg szintje:   *- Több mondatból egy*  *-- Egy mondatból több*  *- Előrehozott kifejezések (hívószavak)****Fésüs Éva: A fogfájós nyuszi***  *- Összekevert sorrend* |
| Március  4 hét | **1.2. Szintaktikai és szemantikai jelenségek felismerése változatos témájú szóbeli szövegekben**  **1.3. Aktív befogadóként való részvétel életszerű kommunikációs helyzetekben** | A tanulók legyenek képesek:  - ötletbörze létrehozására  - ismeretterjesztő szöveg meghallgatása után konkrét adatokra vonatkozó kérdések megválaszolására  - TTM táblázat kitöltésére tanítói segítséggel  - kérdések megfogalmazására a témával kapcsolatban  - felolvasott szövegrészhez kapcsolódó kérdések megfogalmazására | * Szöveg szintje: kérdezés gyakorlása * *Összpontosító kérdések:* A sün * *fürtábra* * *ötsoros* * *TTM* * *Találó kérdések* * *Történetkeret* |
| Április  2 hét | * 1. **Aktív befogadóként való részvétel életszerű kommunikációs helyzetekben**   **2.3. Életszerű kommunikációs helyzetekben való részvétel aktív közlőként és befogadóként** | A tanulók legyenek képesek:  - TTM táblázat kitöltésére tanítói segítséggel  - kérdések megfogalmazására a témával kapcsolatban  - konkrét adatok kiemelésére hallott szövegből  - összefoglalni rövid, hallott szövegrészt, két kérdést megfogalmazni a szövegrésszel kapcsolatban, találgatni, hogy miről fog szólni a szöveg következő része  - állítások igazságértékének eldöntésére  - fürtábra készítésére | * Szöveg szintje: alapgondolat kiemelése * *TTM* * *Reciprok tanítás*: A hócipős nyúl * *Történetkeret:* A szarvas |
| Május  4 hét | * 1. **Aktív befogadóként való részvétel életszerű kommunikációs helyzetekben**   **2.3. Életszerű kommunikációs helyzetekben való részvétel aktív közlőként és befogadóként** | A tanulók legyenek képesek:  - hallott szöveg alapján konkrét adatok kiemelésére  - az egypúpú és kétpúpú teve közös tulajdonságainak megnevezésére, Venn-diagramm kitöltésére  - az afrikai és indiai elefánt közti különbségek lejegyzésére T-táblázatba tanítói segítséggel | * Szöveg szintje: Következtetések levonása * *Összehasonlítás: Venn-diagramm: Az egypúpú és kétpúpú teve* * *Szembeállítás: T-táblázat:Az indiai és afrikai elefánt* * *TTM* * *Jóslás* * *Kockázás* * *Ötsoros* |

# Könyvészet

Adamikné J. A. (2002): *Anyanyelvi nevelés az ábécétől az érettségiig*. Trezor Kiadó, Budapest

Adamikné J. A. (2006): Az olvasás múltja és jelene. Trezor Kiadó, Budapest

Bozsik R. L. (2015): *Játsszunk okosan! Tematikus játéktár a gyermekek egyéni képességeinek fejlesztéséhez.* Novum Könyvklub, Budapest

Dankó E. (1999): *Nyelvi-kommunikációs nevelés az óvodában*. Okker Kiadó, Budapest

Dósa Zoltán (2010): *A pedagógiai kutatás alapjai.* Kolozsvári Egyetemi Kiadó, Budapest

Fisher R. (2000): *Tanítsuk gyerekeinket gondolkodni játékokkal.* Műszaki Kiadó, Budapest

Chereja, F. (2004): *Dezvoltarea gândirii critice în învățământul primar*. Editura Educația 2000+, București

Fisher R. (2000): *Tanítsuk gyerekeinket gondolkodni történetekkel.* Műszaki Kiadó, Budapest

Flueraș, V. (2003): *Paideia și gândirea critică*. Casa Cărții de Știință, Cluj-Napoca

Flueraș,V. (2007): *Teoria și practica învățării prin cooperare*. Casa Cărții de Știință, Cluj-Napoca

Gósy M. (1999): *Pszicholingvisztika.* Corvina Könyvkiadó, Budapest

Gósy M.(1994): A *beszédészlelés és a beszédmegértés fejlesztése*. Nikol Kiadó, Budapest

Gósy M.(1996a): *Gyermekkori beszédészlelési és beszédmegértési zavarok*. Nikol Kiadó, Budapest

Gósy Mária (1996b): *Az olvasott szöveg és az elhangzott szöveg megértésének összefüggései.* Magyar Nyelvőr 168–179.

Gósy M.(2006): *GMP-diagnosztika* - A *beszédészlelés és a beszédmegértés folyamatának vizsgálata, fejlesztési javaslatok*. Nikol Kiadó, Budapest

Gyarmathy É. (2007): *Diszlexia, a specifikus tanulási zavar*. Lélekben Otthon Kiadó, Budapest

Jákó K. (2009): *A kritikai gondolkodás.* In Kovács Z. (szerk): *A kritikai gondolkodás fejlesztése- Módszertani segédlet*. Kolozsvári egyetemi Kiadó, Kolozsvár

Kagan S. (2001): *Kooperatív tanulás.* Önkonet Kiadó, Budapest

Kovács Z. (2009): A *kritikai gondolkodás fejlesztése*. Kolozsvári Egyetemi Kiadó, Kolozsvár

Meredith, K.-Steele, J.-Temple, C. (1999): *A kritikai gondolkodás fejlesztése az olvasás és íráskészségen keresztül program (RWCT)1-8. kötet.* Nyílt Társadalom Alapítvány, Budapest

Nagy József (2006): *Olvasástanítás: A megoldás stratégiai kérdései.* In: Józsa Krisztián (szerk.) Az olvasási képesség fejlődése és fejlesztése. Dinasztia Tankönyvkiadó. Budapest. 91–106.

Odránné K. K. *Játékos foglalkozások a beszédmegértés fejlesztésére.* Nikol Kiadó, Budapest

Steele, J. L. - Meredith, K. S. - Temple, C. – Walter, S. (1998): *Lectura şi scrierea pentru dezvoltarea gândirii critice, I-II.* Centrul Educaţia 2000+, Bukarest

Steele, J. L. - Meredith, K. S. - Temple, C. (2002): *Strategii de dezvoltare a gândirii critice pentru toate disciplinele școlare.II*. Didactica Pro 2., Chișinău

Steele, J. L. - Meredith, K. S. - Temple, C. (2003): *Aplicarea tehnicilor de dezvoltare a gândirii critice.*IV. Didactica Pro 2(8), Chișinău

Steele, J. L. - Meredith, K. S. - Temple, C. (2003): *Inițiere în metodologia gândirii critice*. Didactica Pro 1(7), Chișinău

Zsigmond I. (2008) *Az értő olvasás fejlesztése*- *útmutató kézikönyv pedagógusok és pedagógusjelöltek számára.* Ábel Kiadó, Kolozsvár

**Webográfia**

<http://www.anyanyelv-pedagogia.hu/cikkek.php?id=217> 2016. okt. 16.

<http://www.anyanyelv-pedagogia.hu/cikkek.php?id=129> 2017. jan. 6.

<http://www.anyanyelv-pedagogia.hu/cikkek.php?id=383> 2017. jan.6.

<http://www.anyanyelv-pedagogia.hu/cikkek.php?id=184> 2017. febr. 26.

[https://www.criticalthinking.org/resources/articles/why-ct-is-essential.shtml 2016](https://www.criticalthinking.org/resources/articles/why-ct-is-essential.shtml%20%202016). nov.20.

[http://www.criticalthinking.org/pages/defining-critical-thinking/766 2017](http://www.criticalthinking.org/pages/defining-critical-thinking/766%202017). jan. 12.

[http://www.criticalthinking.com/articles/importance-of-critical-thinking 2017](http://www.criticalthinking.com/articles/importance-of-critical-thinking%202017). jan. 14.

<http://www.criticalthinking.com/articles/critical-thinking-definition2017>. jan. 14.

<http://www.anyanyelv-pedagogia.hu/cikkek.php?id=482> 2016. január 10.

<https://hu.wikipedia.org/wiki/Besz%C3%A9dmeg%C3%A9rt%C3%A9s> 2017. 02.09.